Sinclairspelet

Sinclairspelet, Sinclairveka eller Sinclairfestivalen er et friluftsskuespill om Skottetoget i 1612. Spillet finner vanligvis sted på Klungnes, i Rauma i Møre og Romsdal, stedet der skottene gikk i land. Det handler om den dramatiske ferden for skottene, fra Klungnes, opp Romsdalen, over Lesja, til Kringen ved Otta i Gudbrandsdalen, hvor skottehæren møtte motstand og led nederlag. Manus er skrevet av forfatteren Erling Pedersen, og musikken er komponert av Per Ottar Gjerstad. Sinclairspelet blir spilt med både amatører og profesjonelle skuespillere. Spillet har på grunn av økonomi ikke blitt satt opp årlig. 

Stiftingen Sinclairfestivalen drifter spillet, de har både offentlige og private stiftere.

Historikk 
Det første Sinclairspelet ble satt opp tidlig i august, 2002, på Klungnes, i Romsdal. De første årene gjorde spillet stor suksess og det ble bestemt å lage en oppsetning også i Gudbrandsdalen. I 2005, ble spillet satt opp ved Tunstugu i Lesja i Innlandet, i samarbeide med Lesja og Sel kommuner. Dette ble ingen suksess og Sinclairspelet satt igjen med en stor gjeld, noe som medførte at det ikke ble noen oppsetning i 2006 og 2007. I 2008 var det et nytt forsøk på Klungnes, men også dette året ble det underskudd. Senere er det ikke  satt opp noen Sinclairspel. Gjelden er blitt sanert.

Referanser

Litteratur

(på norsk 1997: Historien om den skotske ekspedisjon til Norge i 1612, Jon Selfors)

Eksterne lenker
 «Sinclair-visa». Noter og tekst.

Kultur i Rauma
Kultur i Lesja
Kultur i Sel
Norske friluftsskuespill
Repeterende arrangementer etablert i 2002